বাংলাদেশের ঔষধ শিল্প
বাংলাদেশ ওষুধ শিল্প সমিতির তথ্যমতে, বর্তমানে দেশের বিভিন্ন অঞ্চলে ২৬৯টিরও বেশী ছোট-বড় ওষুধ কারখানা রয়েছে, এর মধ্যে ১৬৪টি কারখানা নিয়মিতভাবে ওষুধ উত্পাদন করে যাচ্ছে।
বিষাক্ত উদ্ভিদ
একটি নির্দিষ্ট উদ্ভিদ বিষাক্ত উদ্ভিদ হিসেবে তখনই গণ্য হবে যখন উদ্ভিদের কোষে কিছু বিশেষ ধরনের রাসায়নিক দ্রব্য যেমন অ্যালকালয়েড, গ্লাইকোসাইড, টক্সালবুমিন বা এদের মতো অন্য রাসায়নিক দ্রব্য মাত্রাতিরিক্ত থাকে। তবে এসব দ্রব্য যখন পরিমিত মাত্রায় থাকে তখন অধিকাংশ আপাত বিষাক্ত উদ্ভিদ একই রাসায়নিক দ্রব্যের কারণে চিকিৎসাক্ষেত্রে উপকারী উদ্ভিদ হিসেবে হতে পারে। তাই বিষাক্ত উদ্ভিদ ও ভেষজ উদ্ভিদের মধ্যে স্পষ্ট সীমারেখা টানা বেশ দূরহ কাজ। কিছু কিছু উদ্ভিদ মারাত্মক বিষাক্ত অর্থাৎ এগুলি খাওয়ার সঙ্গে সঙ্গে মৃত্যু ঘটতে পারে। তাই এগুলি মাঝে মাঝে আত্মহত্যা করার ও মানুষ মারার উদ্দেশ্যে ব্যবহার করা হয়। বেশ কিছু উদ্ভিদ অপরাধমূলক গর্ভপাত এবং অন্যান্য অসৎ উদ্দেশ্যেও ব্যবহৃত হয়।
বাংলাদেশে প্রায় ৫,০০০ প্রজাতির সপুষ্পক উদ্ভিদ জন্মায়। এদের মধ্যে ভেষজ উদ্ভিদের সংখ্যা প্রায় ৫০০, কারণ এসব উদ্ভিদের ঔষধি গুণাবলি আছে। এসব উদ্ভিদের মধ্যে কিছু উদ্ভিদকে বিষাক্ত উদ্ভিদ শ্রেণিভুক্ত করা হয়, কারণ এগুলোকে সতর্ক ভাবে ব্যবহার করা না হলে বা পরিমিত মাত্রায় ব্যবহৃত না হলে প্রাণী দেহে বিষের প্রভাব সৃষ্টি করে।